Tekstitüüp

Tekstitüüp (ingl text type) on abstraktne kategooria, mille abil liigitatakse tekste. Liigitusalus võib olla kas vorm, funktsioon või vormi ja funktsiooni kombinatsioon.Wang, Sunsoon 2009. Text types and dynamism of genres. – Discourse, of course: an overview of research in discourse studies. Toim Jan Renkema. Amsterdam, Philadelphia: John Benjamins Publishing Company, 81–92.

 Keeletunnustel põhinev liigitus 
Keeletunnustel põhineva liigituse korral paigutatakse ühte tekstitüüpi keeleliselt sarnased, kuid eri žanre esindavad tekstid.Tsiplakou, Stavroula; Floros, Georgios 2013. Never mind the text types, here’s textual force: towards a pragmatic reconceptualization of text type. – Journal of Pragmatics, 45(1), 119–130. Keeletunnustest lähtub Douglas Biber, kes eristab kaheksat tekstitüüpi: intiimset suhtlust, infosuhtlust, teaduslikku seletust, õpetatud seletust, üldist jutustavat seletust, kujutluslikku narratiivi, situatiivset reportaaži ja veenmist.Hennoste, Tiit 2000. Allkeeled. – Eesti keele allkeeled (Tartu Ülikooli eesti keele õppetooli toimetised 16). Toim Tiit Hennoste. Tartu: Tartu Ülikooli kirjastus, 9–56.

 Funktsioonil põhinev liigitus 
Funktsioonil põhineva liigituse korral võetakse liigitusaluseks universaalsed keelelised põhitegevused.Kasik, Reet 2007. Sissejuhatus tekstiõpetusse. Tartu: Tartu Ülikooli kirjastus. Selle suuna põhiesindaja on Egon Werlich, kes eristab kirjeldavat ehk deskriptiivset, jutustavat ehk narratiivset, põhjendavat ehk argumenteerivat, eritlevat ehk ekspositoorset ja juhendavat ehk instruktiivset tekstitüüpi.Werlich, Egon 1983. A text grammar of English (2nd ed.). Heidelberg: Quelle & Meyer.

 Viited 

Kategooria:Keeleteadus
Kategooria:Keelefilosoofia